Ինչու՞ չվստահեց Սարգսյանը, դա իհարկե առանձին խոսակցության առարկա է, որի առիթն ունեցել եմ դեռեւս նրա նախագահության տարիներին ՀՀԿ հետ նրա հարաբերության առնչությամբ մի շարք հոդվածներով: Նախ իհարկե Սերժ Սարգսյանը Քոչարյանից շատ ավելի լավ էր ճանաչում ՀՀԿ-ն, ըստ այդմ նա չէր կարող Քոչարյանից ավելի վստահել նրան, եւ բացի այդ էլ Սերժ Սարգսյանը պատկերացնում էր իր հայտնի բնույթով ու տրամաբանությամբ ՀՀԿ-ն իշխանությունից որեւէ կերպ հեռացնելու ռազմավարական հրամայականը, լավ գիտակցելով, որ առանց դրա Հայաստանի համար աղետը դառնալու է անխուսափելի, իսկ դրա համար անխուսափելի է դառնալու նաեւ իր անձնական պատասխանատվությունը: Եթե Հայաստանի համար նա մտահոգված էլ չէր, ապա առնվազն անձնական պատասխանատվության համար մտահոգությունն անխուսափելի էր: